**Кірыл Алексіян** (нар. 22 студзеня 1991, Мінск) — беларускі футбаліст, абаронца.

Клубная кар’ера
---------------

Выхаванец мінскай школы «Змена», пасля трапіў у БАТЭ. Гуляў за дубль, з 2009 года пачаў трапляць у асноўную каманду. У 2011 годзе згуляў у хатнім матчы Лігі чэмпіёнаў супраць «Барселоны», выйшаўшы на замену на 60-й хвіліне.

Другую палову 2012 года правёў у арэндзе ў клубе «Брэст», а ў лютым 2013 года быў аддадзены ў арэнду «Гомелю». Не змог замацавацца ў аснове гомельскага клуба.

У жніўні 2013 года на правах арэнды перайшоў у «Граніт», а ў сакавіку 2014 года стаў іграком «Граніта» ўжо на трывалай аснове. Замацаваўся ў аснове мікашэвіцкага клуба і дапамог яму выйсці ў Вышэйшую лігу.

У студзені 2015 года пакінуў «Граніт» па заканчэнні кантракта і адправіўся на прагляд у харвацкі клуб «Істра-1961». У выніку падпісаў кантракт з іншым харвацкім клубам «Хрвацкі Драгаволяц». Улетку 2015 года, аднак, пакінуў Харватыю, так і не дамовіўшыся аб пераходзе ў «Істру-1961».

Восенню 2015 года вярнуўся ў Беларусь, стаўшы іграком клуба Першай лігі «Смалявічы-СТІ», але ўжо ў студзені 2016 года пакінуў яго. У сакавіку 2016 знаходзіўся на праглядзе ў «Граніце», але падпісаннем кантракта ён не скончыўся. У выніку, у красавіку папоўніў склад мінскага «Тарпеда». У снежні 2016 года па заканчэнні кантракта пакінуў сталічны клуб.

У лютым 2017 года праходзіў прагляд у гродзенскім «Нёмане», аднак у выніку падпісаў кантракт з літоўскім клубам «Ёнава». У жніўні 2017 года вярнуўся ў Беларусь, стаўшы іграком сталічных «Крумкачоў». У складзе «Крумкачоў» стаў асноўным левым абаронцам, аднак у кастрычніку 2017 года выбыў з-за траўмы. Застаўся ў камандзе і ў сезоне 2018, калі яна не была дапушчана да ўдзелу ў Вышэйшай лізе і заявілася ў Другую лігу. Па выніках сезона 2018 дапамог «Крумкачам» выйсці ў Першую лігу.

У лютым 2019 года падоўжыў кантракт са сталічным клубам, які змяніў афіцыйную назву на НФК. У сезоне 2019 заставаўся іграком стартавага складу, з чэрвеня па жнівень не гуляў з-за траўмы, пасля вярнуўся ў склад. У лютым 2020 года пакінуў сталічны клуб.

У сакавіку 2020 года папоўніў склад пінскай «Хвалі», дзе гуляў да лета. У пачатку 2021 года далучыўся да «Оршы», гуляў там да жніўня.

Міжнародная кар’ера
-------------------

У 2012 годзе згуляў два матчы за моладзевую зборную Беларусі.

Дасягненні
----------

* Беларусь 01Чэмпіён Чэмпіён Беларусі (2): 2009, 2011
* Беларусь Пераможца Першай лігі чэмпіянату Беларусі: 2014

Зноскі
------

1. ↑  Kirill Aleksiyan // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Kirill Aleksiyan // FBref.com<a href='https://wikidata.org/wiki/Track:Q56239490'></a>
3. ↑  Алексиян отдан в аренду "Гомелю"
4. ↑  Алексиян и Шеряков продолжат в "Граните"
5. ↑  Хомляк, Евсеенко, Юденков и еще пять футболистов стали игроками «Гранита»
6. ↑  Лютько, Моложавый, Волков и Алексиян покинули "Гранит". Баскаков и Луцевич на просмотре
7. ↑  Кирилл Алексиян на просмотре в хорватской "Истре-1961" (ФОТО)
8. ↑  Кирилл Алексиян подписал соглашение с хорватским клубом
9. ↑  Кирилл Алексиян: «Планировалось, что сезон начну в «Истре», но там арестовали директора. Я в шоке»
10. ↑  Кирилл Алексиян заявлен за "Смолевичи-СТИ"
11. ↑  Команда выходит из отпуска
12. ↑  "Гранит" подписал Бабыря и Голяткина, Алексиян не подошел клубу
13. ↑  Пятигорец, Алексиян, Шепетовский и Сапон стали игроками минского "Торпедо"
14. ↑  ЗМЕНЫ Ў СКЛАДЗЕ ТАРПЕДА Архівавана 29 студзеня 2018.
15. ↑  Кирилл Алексиян на просмотре в "Немане"
16. ↑  Кирилл Алексиян подписал контракт с литовской "Лиетавой"
17. ↑  Кирилл Алексиян продолжит карьеру в "Крумкачах" Архівавана 13 жніўня 2017.
18. ↑  Алексиян остается в НФК
19. ↑  Алексиян покинул НФК
20. ↑  Мирослав Хлебосолов и Кирилл Алексиян стли игроками "Волны"

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол · УЕФА |